Süüdistus

Süüdistus (inglise keeles criminal charge) on süüdistatavale ametlikult esitatav väide tema sooritatud kuriteo kohta.Eesti keele seletav sõnaraamat 2009. – https://www.eki.ee/dict/ekss/

 Süüdistuse põhiliigid 
Süüdistused saab jagada kaheks:E. Kergandberg, P. Pikamäe. Kriminaalmenetluse seadustik. Kommenteeritud väljaanne. Tallinn: Juura, 2012, lk 51–52.

 erasüüdistus: kannatanul on õigus iseseisvalt alustada enda vastu toimepandud süüteo menetlust, tehes seda enda nimel;
 avalik süüdistus: kriminaalasja alustatakse ainult riikliku süüdistuse alusel.

Eestis menetletakse kõiki kuritegusid avalik-süüdistuslikult.Kriminaalmenetluse seadustik. – RT I, 19.03.2019, 33. § 5.

 Kriminaalmenetlus Eestis 
Kui saabub teave kuriteo toimepaneku kohta, alustatakse Eestis kriminaalmenetlust. Kriminaalmenetlust saab alustada prokuratuur või uurimisasutus (Politsei- ja Piirivalveamet, Kaitsepolitseiamet, Maksu- ja Tolliamet, Konkurentsiamet, Sõjaväepolitsei, Keskkonnainspektsioon, Justiitsministeeriumi vanglate osakond ja vangla).Kriminaalmenetluse seadustik. – RT I, 19.03.2019, 33. § 31 lg 1.Kriminaalmenetluse seadustik. – RT I, 19.03.2019, 33. § 6. Kui kriminaalmenetlust alustab uurimisasutus, teatatakse sellest viivitamata prokuratuurile, ja vastupidi.Justiitsministeeriumi kriminaalpoliitika osakonna võrgukodu. Kriminaalmenetlus. – https://www.kriminaalpoliitika.ee/et/spetsialistile/kriminaalmenetlus.

Kriminaalmenetluse alustamisega hakatakse tegema uurimistoiminguid. Uurimistoimingud on toimingud, mis on mõeldud kuriteo kohta tõendite kogumiseks, näiteks sündmuskoha vaatlus, tunnistaja ülekuulamine, ekspertiiside korraldamine.Prokuratuuri koduleht. Seletav sõnastik. – https://www.prokuratuur.ee/et/pressile/seletav-sonastik. Isikut, keda on piisav alus kahtlustada kuriteo toimepanemises ja kes on allutatud menetlustoimingule, nimetatakse kahtlustavaks. Kahtlustatava kinnipidamine kuni 48 tundi kinnipidamisprotokolli koostamisega nimetatakse menetlustoiminguksKriminaalmenetluse seadustik. – RT I, 19.03.2019, 33. § 217 lg 1. ning see on võimalik järgmistel alustel:

 „kui kahtlustatav tabatakse kuriteo toimepanemiselt või vahetult pärast seda;
 kui kuriteo pealtnägija või kannatanu osutab kahtlustatavale kui kuriteo toimepanijale;
 kui kuriteoga seotud tõendid viitavad kahtlustatavale kui võimalikule kuriteo toimepannud isikule;
 kui on olemas muud andmed, mis viitavad kuriteole ja:
 isik püüab põgeneda;
 tema isikut pole kindlaks tehtud;
 uurimisasutus on seisukohal, et isik saab jätkuvalt kuritegusid toime panna, hoiduda kriminaalmenetlusest või seda mõnel muul viisil takistada.“Kriminaalmenetluse seadustik. – RT I, 19.03.2019, 33. § 217 lg 2 ja 3.

Kui kriminaalmenetluse ajal leiab kinnitust kuriteo toimepanek ja kõik vajalikud tõendid on kogutud, koostatakse kehtiva kriminaalmenetluse seaduse kohaselt süüdistusaktKriminaalmenetluse seadustik. – RT I, 19.03.2019, 33. § 154. ning kahtlustatav muutub süüdistatavaks. Süüdistatav on „isik, kellele on esitatud süüdistus teatud kuriteo toimepanemises ning kelle kohta on prokuratuur koostanud süüdistusakti“.

 Kahtlustatava ja süüdistatava õigused ja kohustused 
Kahtlustatavale ja süüdistatavale tuleb viivitamata tutvustada tema õigusi suuliselt või kirjalikult lihtsas keeles ning õiguste selgitamise kohta võetakse allkiri.Kriminaalmenetluse seadustik. – RT I, 19.03.2019, 33. § 351 lg 1 ja 3. Kui kahtlustatav või süüdistatav isik on kinni peetud või vahistatud, antakse talle viivitamata kirjalik õiguste deklaratsioon, mida tal on õigus hoida oma valduses kinnipidamise või vahistamise aja jooksul (kui isik ei valda eesti keelt, antakse talle õiguste deklaratsioon keeles, mida ta valdab).Kriminaalmenetluse seadustik. – RT I, 19.03.2019, 33. § 351 lg 2.

Seaduse järgi on kahtlustataval ja samuti süüdistataval õigus:Kriminaalmenetluse seadustik. – RT I, 19.03.2019, 33. § 35 lg 2.

 „teada kahtlustuse sisu ja anda selle kohta ütlusi või keelduda ütluste andmisest;
 teada, et tema ütlusi võidakse kasutada süüdistuseks tema vastu;
 tõlgi abile;
 kaitsja abile;
 kohtuda kaitsjaga teiste isikute juuresolekuta;
 kaitsja juuresolekul olla üle kuulatud, osaleda vastastamisel, ütluste seostamisel olustikuga ja tema äratundmiseks esitamisel;
 osaleda vahistamistaotluse arutamisel kohtus;
 esitada tõendeid;
 esitada taotlusi ja kaebusi;
 tutvuda menetlustoimingu protokolliga ning teha menetlustoimingu tingimuste, käigu ja tulemuste ning protokolli kohta avaldusi, mis protokollitakse;
 anda nõusolek kokkuleppemenetluse kohaldamiseks, osaleda kokkuleppemenetluse läbirääkimistel, teha ettepanekuid kohaldamisele kuuluva karistusliigi ja -määra kohta ning sõlmida või sõlmimata jätta kokkuleppemenetluse kokkulepe.“ Kriminaalmenetluse seadustik. – RT I, 19.03.2019, 33. § 34 lg 1.

Sama seaduse vastavalt kahtlustatav ja süüdistatav on kohustatud ilmuma, kui uurimisasutus, prokuratuur või kohus seda nõuab. Samuti peavad mõlemad osalema menetlustoimingus ning järgima uurimisasutuse, prokuratuuri ja kohtu korraldusi.Kriminaalmenetluse seadustik. – RT I, 19.03.2019, 33. § 34 lg 3.

 Kohtuotsus 
Õigust mõistab ainult kohus, kes on oma tegevuses sõltumatu ning kes järgib põhiseadust ja muid seadusi.Eesti Vabariigi põhiseadus. – RT I, 15.05.2015, 2. § 146. Süüdistatav, kelle suhtes on jõustunud süüdimõistev kohtuotsus, on süüdimõistetav ja teda karistatakse vastavalt tema süüle; muidu jõustub süüdistatava suhtes õigeksmõistev kohtuotsus.Kriminaalmenetluse seadustik. – RT I, 19.03.2019, 33. § 35 lg 3 ja 4.

Isikut saab karistada ainult siis, kui ta on teo toimepanekus süüdi. Isik on süüdi, kui ta on süüvõimeline, mis tähendab, et teo toimepanemise ajal oli ta süüdiv ja vähemalt 14-aastane.Karistusseadustik. – RT I, 19.03.2019, 30. § 33. Isik ei ole süüdiv, kui ta ei saanud raske haiguse tõttu teo toimepaneku ajal aru oma teo keelatusest või ei saanud oma käitumist sellele arusaamisele kohaselt juhtida.Karistusseadustik. – RT I, 19.03.2019, 30. § 34.

Karistusseadustikus on kuritegudel kaks raskusastet:Karistusseadustik. – RT I, 19.03.2019, 30. § 4.

 karistus esimese astme kuriteo eest on tähtajaline vangistus üle viie aasta, eluaegne vangistus või juriidilise isiku sundlõpetamine.
 karistus teise astme kuriteo eest on tähtajaline vangistus kuni viis aastat või rahaline karistus.

Viited

Kategooria:Õigusteadus